
	«Πάντοτε ωραία και μουσικά τα ελληνικά σου είναι»
Ημερίδα για τα 160 χρόνια

από τη γέννηση του Κ.Π. Καβάφη

στο Σπίτι της Κύπρου

Την Πέμπτη 27 Απριλίου 2023, το Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας, διοργάνωσε Ημερίδα για τα 160 χρόνια από τη γέννηση του Κ.Π. Καβάφη με τίτλο, «Πάντοτε ωραία και μουσικά τα ελληνικά σου είναι».
Χαιρετισμό απηύθυναν, ο κ. Νεόφυτος Κωνσταντίνου, Πρόξενος της Κυπριακής Δημοκρατίας στην Αθήνα και ο Μητροπολίτης Πτολεμαϊδος κ. Εμμανουήλ, Εκπρόσωπος του Μητροπολίτη Γουινέας και Δυτικής Αφρικής κ. Γεώργιου, Εκπροσώπου του Πατριάρχη Αλεξανδρείας & Πάσης Αφρικής στην Αθήνα.

Για τον παγκόσμιο ποιητή, και το έργο του μίλησαν διακεκριμένοι μελετητές, ελληνιστές και πανεπιστημιακοί δάσκαλοι:
Δημήτρης Δασκαλόπουλος, ποιητής, βιβλιογράφος

«Ο Κ.Π. Καβάφης στις εγκυκλοπαίδειες. Μια δειγματοληψία».

Μιχαήλα Καραμπίνη-Ιατρού, φιλόλογος, βιβλιοθηκονόμος

«Ο γλωσσολόγος Καβάφης». 

Ευριπίδης Γαραντούδης, Καθηγητής Νεοελληνικής Φιλολογίας, Ε.Κ.Π.Α.

«Η καβαφική ποίηση ως πεδίο άσκησης της σύγχρονης παρωδίας».

Αθανάσιος Μπλέσιος, Καθηγητής Θεατρολογίας και Λογοτεχνίας, Πανεπιστήμιο Πελοποννήσου

«Η αρχαία τραγωδία στην ποίηση του Κ.Π. Καβάφη».

Γεωργία Καλογήρου, Καθηγήτρια Νεοελληνικής Λογοτεχνίας και της Διδακτικής της, Ε.Κ.Π.Α.

«Η μυθολογία της φωνής και οι «Φωνές» του Κ.Π. Καβάφη».

Στέλλα Αλεξίου, Διδάκτωρ Νεοελληνικής Φιλολογίας, Πανεπιστήμιο Κύπρου

« “…..Μας φανερώνεται αρρητόρευτα, και υπονοητικά και εικονικά”. Κ.Π. Καβάφης - Κωστής Παλαμάς. Ορισμένα σχόλια».
Τα ποιήματα, «Οροφέρνης», «Για τον Αμμόνη, που πέθανε 29 ετών, στα 610» και «Ηγεμών εκ Δυτικής Λιβύης» ερμήνευσαν οι θεατρολόγοι, Μαριάννα Μαυρογένη και Αγγελική Νταλιάνη.

Τα μελοποιημένα ποιήματα, «Τα Παράθυρα», «Έτσι πολύ ατένισα ‒» και «Για νά ΄ρθουν ‒», σε ενορχήστρωση Σάββα Σάββα, ερμήνευσε η ηθοποιός Κωνσταντίνα Μενοίκου.

Στο πλαίσιο της ημερίδας θα προβλήθηκε απόσπασμα από την ταινία της ΕΡΤ (1983), «Κ.Π. Καβάφης: 50 χρόνια από τον θάνατό του», (Επιστημονικός Σύμβουλος: Γ.Π. Σαββίδης - Κείμενα-συνεντεύξεις: Δημήτρης Δασκαλόπουλος - Σκηνοθεσία: Μαίρη Κουτσούρη).
Τον συντονισμό της ημερίδας ανέλαβε η Δρ Στέλλα Αλεξίου.
Σύνδεσμος παρακολούθησης: https://diavlos.grnet.gr/room/1607?eventid=14153

